kardosdrur/scandi-wiki huggingface dataset:
Wonderbook

Wonderbook er en augmented reality bog til PlayStation 3 konsollen. Brugeren har et fysisk bog-lignende objekt og historier kommer til live da softwaren viser digital indhold på PlayStation 3's skærm. Sony Computer Entertainment annoncerede stoffet på en pressekonference under Electronic Entertainment Expo 2012.

Skabelse
Wonderbook blev annonceret under en Sony pressekonference ved Electronic Entertainment Expo i juni 2012, sammen med titlen Book of Spells baseret på Harry Potter universet, skrevet af J. K. Rowling. Det er en augmented reality bog der er designet til at blive brugt i samarbejde med PlayStation 3 elektronikken, PlayStation Move og PlayStation Eye. og den officielle sætning til den er "En bog, tusind historier". Den blev offentliggjort sammen med Book of Spells før Jul 2012.

Compatible games
Moonbot Studios, som er primært et interaktiv fiktion selskab, arbejder på en titel ved navn Diggs Nightcrawler til systemet for at føre Wonderbook videre fra Book of Spells som er blevet skabt af Sony fabrikken og vil fungere som udgiver titel for systemet. Og som bonus er der lærerige titler i produktion som bonus til de fiktive historier.
Wonderbook indeholder computer vision blev skabt sammen med Computer Vision gruppen i Oxford Brookes University.

Sony's Worldwide Studios annoncerede også at de arbejder med BBC's Walking with Dinosaurs og Disney på kommende titler.

Ved E3 Expo i Los Angeles blev der annonceret en ny titel kaldet Book of Potions.

Eksterne kilder og referencer

PlayStation-spil
Brad Jones

Bradley "Brad" Jones (født 19. marts 1982 i Armadale, Perth) er en australsk fodboldspiller, der til daglig spiller i Feyenoord. Han fik sin tidlige fodboldopdragelse i klubben Middlesbrough F.C.. I august 2010 blev han solgt til Liverpool F.C. for omkring £2.3 millioner. Efter salget, kom han på lån til Derby County.

Eksterne henvisninger 

Fodboldspillere fra Liverpool F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Fodboldspillere fra Australien
Dési Bouterse

Desiré "Desi" Delano Bouterse (født 13. oktober 1945) er en surinamsk militærofficer og politiker. Han var central for militære styre i Surinam fra 1980 til 1990'erne. I 2010 samlede han tilstrækkelig støtte i parlamentet til at blive valgt som landets præsident.

Referencer 

Surinams Præsidenter
Nuværende statsoverhoveder
Sebastián Coates

Sebastián Coates Nion (født 7. oktober 1990) er en uruguayansk fodboldspiller, der spiller i Sporting Lissabon. Hans ungdomsklub var Nacional, hvor han spillede fra 2001-2009.

Det tidlige liv 
Coates er født i byen Montevideo, af en skotsk far og en uruguayansk mor.

Karriere

Nacional 
Coates tog til National, da han var 11 år gammel, hvor han kæmpede sig op i gennem de forskellige aldersgrupper. I 2009, da han var 18 år, fik han en kontrakt og begyndte at spille for førsteholdet. Hans første kamp var mod Bella Vista, hvor han blev kåret til kampens spiller af El País.

Liverpool F.C. 
I august 2011, var Coates genstand for interesse fra den engelske fodboldklub, Liverpool F.C.. D. 30 august 2011 annoncerede Liverpool, at de havde lavet en lang kontrakt med Coates. De annoncerede samtidig, at han ville komme til at bære spillernummeret 16. 18. september samme år fik Coates debut mod Tottenham, efter at Daniel Agger i det 27 minut måtte udgå, efter at han var blevet skadet. Liverpool F.C. tabte kampen med 4-0. Tre dage senere fik han så sin startdebut, da han startede inde mod Brighton & Hove Albion i League Cup. Kampen blev vundet af Coates' egen klub med 2-1. Den 21. marts scorede Coates så sit første mål for Liverpool, da Liverpool spillede mod Queens Park Rangers. I 2014 blev han to gange udlejet, først til sin gamle klub Nacional og siden til Sunderland

Hæder

Klub 
Nacional
 Primera División Uruguaya (2): 2008-09, 2010-11

Liverpool F.C.
 League Cup (1): 2011-12

International 
Uruguay
 Copa América (1): 2011

Individuel 
 Copa América Best Young Player (1): 2011

Referencer

Eksterne henvisninger 

Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Sunderland A.F.C.
Fodboldspillere fra Club Nacional de Football
Fodboldspillere fra Liverpool F.C.
Fodboldspillere fra Uruguay
Personer fra Montevideo
Andre Wisdom

Andre Alexander Shaquille Wisdom (født 9. maj 1993) er en engelsk fodboldspiller, der til daglig spiller for Derby County.

Wisdom startede sin karriere i Bradford City, hvorefter han skiftede til Liverpool i 2008.

Karriere

Tidlig karriere 
Wisdom er født af jamaicanske forældre i Leeds, og opvokset i Chapeltown. Han startede sin fodboldkarriere ved akademiet i Bradford City, hvor han indtil U15 spillede med spillere en årgang over ham selv.

Liverpool F.C. 
I 2008 skiftede han som 14-årig til den engelske storklub, Liverpool F.C.. I september 2010 kaldte manageren Roy Hodgson Wisdom op op førsteholdet, da Liverpool F.C. skulle spille mod League Two-holdet Northampton Town. 

I juni 2012, da Brendan Rodgers kom til Anfield, blev Wisdom en del af førsteholdet. Brendan Rodgers var i øvrigt den fjerde manager under Wisdoms tid i Liverpool. Hans debut kom i en Europa League-kamp mod Young Boys, hvor han samtidig fik scoret sine to første mål, i en kamp som Liverpool F.C. vandt 3-5. Han fik sin debut i Premier League, da han den 26. september 2012 startede inde i 5-2-sejren ude over Norwich City. I de følgende kampe blev Wisdom ved med at være en del af holdet.

Den 9. januar 2013 skrev Andre Wisdom under på en længere kontrakt med Liverpool F.C.

Derby County F.C. (udlån) 
Den 22. oktober 2013 blev Wisdom udlejet til Derby County. Lejeopholdet ville vare til slutningen af sæsonen. Han fik sin debut den 26. oktober i 1-1-opgøret imod Birmingham City.

Referencer

Eksterne henvisninger 

Fodboldspillere fra England
Fodboldspillere fra Liverpool F.C.
Fodboldspillere fra Derby County F.C.
Fodboldspillere fra West Bromwich Albion F.C.
Fodboldspillere fra Norwich City F.C.
Personer fra Leeds
Hans Helmuth von Lüttichau (1740-1801)

Hans Helmuth von Lüttichau (18. juli 1740 på Tjele – 2. februar 1801 sammesteds) var en dansk godsejer, bror til Adam og Christian Tønne Frederik von Lüttichau.

Han var søn af Christian Ditlev von Lüttichau og Helle Trolle Urne, blev ritmester og kammerherre og overtog 1770 Stamhuset Tjele, Store Grundet og Højgård (Nørvang Herred).

Han ægtede 4. november 1763 Johanne Marie Charlotte Julie Brockdorff til Grundet (29. september 1741 på Grundet - 20. april 1816 i Christiansfeld), datter af Schack Brockdorff (1712-1761) og Sophie Hedevig Grabow (1713-1784).

Kilder 
 Danmarks Adels Aarbog 1940.

Hans Helmuth 2
Kavaleriofficerer fra Danmark
Godsejere fra Danmark
Kammerherrer fra Danmark
Danskere i 1700-tallet
Personer fra Jylland
Lukas Spalvis

Lukas Spalvis (født 27. juli 1994) er en litauisk fodboldspiller, der spiller for Kaiserslautern, hvortil han er udlejet fra Sporting CP.

Karriere

AaB 
Han kom til AaB som ungdomsspiller i 2012 og blev forfremmet til førsteholdstruppen i sommeren 2013. Oprykningen til førsteholdstruppen skete sammen med Jakob Blåbjerg, Christian Rye og Andreas Bruhn Christensen. Han fik sin første kamp for AaB, da han var i startopstillingen i DBU Pokalen mod Silkeborg IF den 29. august 2013. Hans første optræden i den danske Superliga kom den 6. oktober 2013, da han blev indskiftet i det 74. minut mod Viborg FF. Han scorede sit første og andet superligamål i en kamp mod Sønderjyske den 23. marts 2014, og scorede i sin efterfølgende kamp to mål i den danske pokalturnering mod AC Horsens den 27. marts 2014. Under hans tid i AaB, har Spalvis fået tilnavnet "Zweimal" som betyder "to gange" på tysk. Han fik dette kælenavn, fordi hvis han scorede et mål i en kamp, så scorede han også et mere. Denne stime holdt i fem kampe, indtil han ”kun” scorede ét mål mod Odense BK den 24. august 2015.

Sporting Lissabon 
Den 8. februar 2016 blev til offentliggjort at Spalvis ville skifte til Sporting CP fra sommeren 2016. Han blev i AaB i foråret 2016, og spillede sæsonen færdig. Kort efter sit skifte blev han ramt af en alvorlig knæskade, og var skadet i mere end 5 måneder.

Den 10. januar 2017 blev han udlejet til Belenenses for resten af sæsonen. Lejeaftalen blev annulleret den 26. januar 2017, da Sporting ikke mente, at han var i den forventede fysiske forfatning.

Den 2. februar 2017 blev han udlejet til Rosenborg BK for resten af 2017, men da han ikke bestod lægetjekket blev skiftet aldrig gennemført.

Spalvis blev den 8. juli 2017 udlejet til 2. Bundesliga-klubben 1. FC Kaiserslautern for 2017-18-sæsonen.

International karriere 
Han har spillet flere ungdomslandskampe (herunder tre kampe for Litauen U-19 og otte kampe for Litauen U-21). Den 5. marts 2014 debuterede han for det litausike landshold i en venskabskamp mod Kasakhstan.

Karrierestatistik

Klub
Statistik korrekt pr. 11. januar 2017.

Titler 
 Personlige titler
 Årets spiller i Litauen 2015
 Efterårets profil i Superligaen 2015-16
Topscorer i Superligaen: 2015-16 (18 mål)
 Månedens spiller (2): April 2014 og oktober 2015 

 AaB
 Superligaen: 2013/14
 DBU Pokalen: 2014

Referencer 

Fodboldspillere fra Litauen
Fodboldspillere fra AaB
Fodboldspillere fra Sporting Clube de Portugal
Curaçao og Sint Maartens centralbank

Curaçao og Sint Maartens centralbank (, , tidligere Nederlandske Antillers bank) er centralbanken for det tidligere Nederlandske Antiller. Den er ansvarlig for udgivelsen af antillianske gylden.

Centralbankens nuværende navn blev vedtaget efter opløsningen af De Nederlandske Antiller i oktober 2010, eftersom BES-øerne er en del af Nederland og dermed styret af De Nederlandsche Bank, men som indførte den amerikanske dollar den 1. januar 2011. Centralbanken er derfor kun ansvarlig for Curaçao og Sint Maarten og vil, i 2013, afløse den antillianske gylden med den karibiske gylden.

Banken blev etableret februar 1828 og har hovedkontor i Willemstad på Curaçao.

Eksterne henvisninger 
 Officiel hjemmeside 

Centralbanker
Curaçao
Sint Maarten
Etableret i 1828
Christian Frederik Holck

Christian Frederik lensbaron Holck (1. januar 1729 på Holckenhavn – 27. maj 1760) var en dansk lensbesidder, bror til Erik Rosenkrantz Holck.

Han var søn af Eiler lensbaron Holck og Juliane Christine baronesse von Winterfeldt (1695-1734). Han arvede Baroniet Holckenhavn 1740, blev 1747 kammerjunker hos kongen, 1751 hos dronning Louise, 1752 hos dronning Juliane Marie, 1747 hofjægermester og 1756 kammerherre.

Han blev gift 23. juli 1751 på Mullerup med Amalie Margrethe Skeel (17. maj 1732 på Nordborg Slot - 1. december 1766 i Gislev), datter af Holger Skeel og Regitze Sophie baronesse Güldencrone. Hun var blevet opdraget i Preetz og levede efter ægteskabets opløsning i sine sidste år sindsforvirret i Svendborg under formynderskab af sin broder Frederik Christian Skeel, hvem hun indsatte til sin arving.

Alle parrets børn døde som spæde, og baroniet gik derfor til broderen Erik Rosenkrantz Holck.

Kilder 
Danmarks Adels Aarbog 1925.

Christian Frederik
Lensbaroner fra Danmark
Godsejere fra Danmark
Kammerherrer fra Danmark
Hofjægermestre fra Danmark
Danskere i 1700-tallet
Personer fra Fyn
Hassan Rohani

Hassan Rohani (også Rowḥāni eller Rouhani, ; født i 1948) er en iransk politiker og tidligere atomforhandler, der var den syvende iranske præsident, valgt ved præsidentvalget 14. juni 2013. Han blev indsat den 3. august 2013.

Rohani er politiker for De kæmpende præsters association og tidligere for Det islamiske republikanske parti. Rohani har været medlem af Ekspertforsamlingen siden 1999, af Den islamske republik Irans Fremskyndelsesråd siden 1991, af Det øverste nationale sikkerhedsråd siden 1989 og leder for Centeret for strategisk forskning siden 1992.
Rohani var også viceformand for den fjerde og femte samling i Irans parlament, og var Det øverste nationale sikkerhedstråds sekretær fra 1989 til 2005. I denne stilling ledede han også Irans tidligere team for kernefysisk forskning og var landets øverste forhandler med EU-3, altså Storbritannien, Frankrig og Tyskland, om Irans atomprogram.

7. maj 2013 registrerede Rohani sig til det iranske præsidentvalg i 2013, som blev afholdt 14. juni. Han sagde, at han ville forberede et "charter for civile rettigheder," styrke økonomien og forbedre relationerne med Vesten, hvis han blev valgt. Han blev på forhånd regnet som den mest reformvenlige kandidat, og vandt valget i første valgrunde mod fem andre kandidater med 18.613.329 stemmer eller over 50,7% af stemmerne og derfor blev valgt i første valgrunde. Hans fik omtrent tre gange så mange stemmer som den, som kom på andenpladsen, Mohammad-Baqer Qalibaf. Valget blev set som en afvisning af Irans konservative regime, selv om også Rohani i begyndelsen blev regnet for at være konservativ.

Rohani blev genvalgt ved det iranske præsidentvalg i 2017, hvor han fik 57% af stemmerne og undgik dermed anden valgrunde. Med 40 mio. afgivne stemmer endte valgdeltagelsen på 70%.

Referencer

Eksterne henvisninger 
 Hassan Rohanis hjemmeside 

Præsidenter fra Iran
Amandla Stenberg

Amandla Stenberg (født 23. oktober 1998) er en amerikansk skuespillerinde. Stenberg er kendt for sin rolle som Starr i den anmelderroste film The hate U give og som den lille pige Rue i The Hunger Games fra 2012.

Opvækst og karriere  
Amandla Stenberg er født i Los Angeles, Californien. Hun er datter af Karen Brailsford, som er afro-amerikaner. Navnet Amandla er zulu og betyder "styrke". Stenbergs far er dog dansk, og ifølge Stenberg selv er hendes farmor grønlænder .

Amandla Stenberg stod model for Disney, da hun var 4 år gammel. Hun har også lavet reklamer for bl.a. McDonald's. Senere begyndte hendes karriere som skuespillerinde.

Udvalgt filmografi

Referencer

Eksterne henvisninger 
 
 

Personer fra Los Angeles
Skuespillere fra Californien
Filmskuespillere fra USA
Børneskuespillere fra USA
Andreas Bruhn Christensen

Andreas Bruhn Christensen (født 17. februar 1994) er en dansk fodboldspiller, der spiller for Jammerbugt FC.

Han har flere gange spillet på danske ungdomslandshold.

Klubkarriere 
Bruhn Christensen spillede i barndomsklubben Støvring IF, inden han som 14-årig skiftede til AaB. 

I efterårsferien 2008 var Ahlmann sammen med holdkammeraterne fra AaB Lucas Andersen og Viktor Ahlmann prøvetræning hos Premier League-klubben Liverpool. Han blev i sommeren 2013 rykket op i AaB's førsteholdstrup sammen med Christian Rye, Jakob Blåbjerg og Lukas Spalvis. Han fik sin debut for AaB i Superligaen den 17. august 2013, da han blev skiftet ind i kampen mod FC Nordsjælland.

Den 27. juni 2016 blev han hentet til Viborg FF på en fri transfer og fik en toårig kontrakt. Han fik sin debut i Superligaen for Viborg FF den 15. juli, da han startede inde og spillede de første 59 minutter i 0-4-nederlaget hjemme til FC Nordsjælland.

Den 1. februar 2017 blev det offentliggjort at Bruhn ikke var blevet registeret på klubbens spillerliste efter det overståede transfervindue, og derfor ikke ville kunne spille kampe i foråret. Kort efter ophævede Viborg FF kontrakten med ham, efter kun en halv sæson i klubben.

Den 16. februar 2017 hentede Randers FC ham til klubben. Kontrakten varede sæsonen ud. Han fik sin debut for Randers FC den 24. februar 2017, da han blev skiftet ind efter 70 minutter i stedet for Joel Allansson i et 0-2-nederlag hjemme til FC Midtjylland. I løbet af sin første halvsæson i Randers FC (2016-17-sæsonen) spillede han 11 kampe. Han blev i optakten til 2017-18-sæsonen i sommeren ramt af et slag på akillessene, der resulterede i, at han var ukampdygtig i sæsonens første fem kampe. Efter at cheftræner Olafur Kristjansson blev erstattet af Ricardo Moniz, opnåede Bruhn ikke meget spilletid, og han spillede således i efteråret 2017 kun fire kampe (alle som indskifter).

Han forlod Randers FC den 31. januar 2019 på transfervinduets sidste dag, da han ikke havde udsigt til spilletid i foråret 2019.

I april 2019 skiftede han til den norske klub Arendal, der på tidspunktet for skiftet spillede i den 3. bedste række. Han fik siden en hofteskade og var i den forbindelse skadet i ni måneder.

I september 2020 skiftede han til den danske divisionsklub Jammerbugt FC.

Referencer

Eksterne henvisninger 

Fodboldspillere fra AaB
Fodboldspillere fra Støvring IF
Fodboldspillere fra Danmark
Fodboldspillere fra Viborg FF
Fodboldspillere fra Randers FC
Fodboldspillere fra Jammerbugt FC
Arkitektens Forlag

Arkitektens Forlag er et dansk forlag, som udgiver tidsskrifter og bøger om arkitektur.

Forlaget er etableret 1949 som en erhvervsdrivende fond med det formål "at fremme bygningskunstens og den danske arkitektstands anseelse". I 1992 fik Arkitektens Forlag F. Hendriksen Medaljen, som uddeles af Forening for Boghaandværk.

Forlaget udgiver Arkitekten, Arkitektur DK, Landskab og Nordic.

Kilder 
 Arkitektens Forlags hjemmeside
 

Etableret i 1949
Forlag fra Danmark
Arkitektur i Danmark
Virksomheder i København
Ib Eugen Jersing

Ib Eugen Jersing (23. juni 1917 i Aarhus – 18. juli 2003) var en dansk officer og modstandsmand.

Han var søn af postmester Emil Martin Jersing (død 1968) og hustru Hjørdis født Larsen (død 1971), tog realeksamen fra Sct. Petri Realskole og gennemgik Hærens Officersskole 1940-42. Han blev premierløjtnant 1942, var ansat ved 6. regiment i Odense 1942, deltog i modstandsbevægelsen indtil 29. august 1943, var flygtning i Sverige september samme år og var i Den Danske Brigade 1944-45.

Efter krigen blev Jersing adjudant og kompagnichef ved 5. bataljon i Odense 1946, lærer på Skydeskolen for Håndvåben og tjenstgørende ved generalinspektøren for fodfolket 1947-48, på generalstabskursus 1949 og British General Staff College 1950, ansat i Generalstaben 1951, fra 1953 som chef for hærstabens mobiliseringssektion, kompagnichef ved Sjællandske Livregiment 1955, blev oberstløjtnant 1956, Supreme Headquarters Allied Powers Europe 1956-59, bataljonschef ved Slesvigske Fodregiment 1960-61, chef for operationssektionen i Headquarters Allied Forces Baltic Approaches 1962-64, stabschef ved Jyske Division 1965-70, blev oberst 1970, var chef for 2. sjællandske brigade 1970-74 og for Sjællandske Livregiment fra 1974.

Han var Ridder af 1. grad af Dannebrogordenen og bar Hæderstegnet for god tjeneste ved Hæren, var præsident for Lions Club i Aabenraa 1966 og stiftende førstemester i Knud Lavard Gildet i Aabenraa.

Jersing blev gift 9. oktober 1942 med Karen Bendixen (1. marts 1920 i Aarhus - ), datter af cand.jur. Christian Frederik Henry Bendixen (død 1964) og hustru Johanne Kristine født Nielsen.

Kilder 
 Kraks Blå Bog 1974

Personer i Kraks Blå Bog (afdøde)
Officerer fra Danmark
Riddere af 1. grad af Dannebrog
Den Danske Brigade
Personer fra Aarhus
Danskere i 1900-tallet
Heinrich Reventlow (officer)

Heinrich greve Reventlow (30. september 1763 i København – 31. januar 1848 i Kiel) var dansk-holstensk godsejer og officer, bror til Cay, Christian og Fritz Reventlow og far til Christian Andreas Julius, Heinrich, Ernst Christian og Friedrich Reventlou.

Han var søn af Ditlev lensgreve Reventlow og Margrethe Raben, blev immatrikuleret 1784 i Leipzig, 1788 sekondritmester i Husarerne, 1790 ved Livregiment Ryttere, 1791 ritmester (eskadronschef), 1793 kammerherre, 1802 major à la suite, 1809 oberstløjtnant, 1812 oberst, 28. oktober 1817 Kommandør af Dannebrogordenen og blev 1828 afskediget som generalmajor. 28. juni 1840 fik han Storkorset af Dannebrog.

Reventlow ejede Wittenberg, Kaltenhof, Åkær og Dybvad (1802 medejer, 1816-36 eneejer) samt Falkenberg ved Slesvig by.

Reventlow blev gift 21. maj 1794 på Knoop med Sophia Anna rigsgrevinde Baudissin (20. december 1778 i København - 22. december 1853 i Kiel), datter af Heinrich Heinrich Friedrich rigsgreve von Baudissin (1753-1818) og Caroline Adelaide Cornelia komtesse Schimmelmann (1760-1826).

Kilder 
Danmarks Adels Aarbog 1939.

Heinrich 2
Godsejere fra Slesvig og Holsten
Kammerherrer fra Danmark
Generalmajorer fra Danmark
Storkors af Dannebrog
Kavaleriofficerer fra Danmark
Godsejere fra Danmark
Personer fra København
Danskere i 1700-tallet
Danskere i 1800-tallet
Grever fra Danmark
Kodespil

Kodespil (eller kaste koder) er et kastespil, hvor man kaster mellemfodsknogler fra en ko eller andet klovdyr mod et antal andre opretstående knogler, og hvor man scorer point efter hvor mange mål-knogler, man vælter. Kasteknoglerne er typisk fyldt med bly (eller evt. ler, mens målknoglerne ikke er. Spillet, som kendes fra Holland (under navnet werpkoot eller kootspel) indtil begyndelsen af 1900-tallet, lader til at være uddødt i Danmark siden begyndelsen af 1800-tallet.

Keglespil er afledt af kodespil.

Kilde 
 Kodespil.dk  - dansk website om spillet

Spil og lege
Kastesport
Dead Ends

Dead Ends er det andet album fra det danske indieband The Rumour Said Fire. Det blev udgivet d. 22 oktober 2012 på A:larm Music

Spor 

Album fra 2012
The Rumour Said Fire-album
Wang Yaping

Wang Yaping (forenklet kinesisk: 王亚平; traditionelt kinesisk: 王亞平; pinyin: Wáng Yàpíng) født den 27. januar 1980 i Yantai, Shandong, Folkerepublikken Kina, er en kinesisk taikonaut i Shenzhou-programmet.

Wang Yaping blev den anden kvinde fra Kina efter Liu Yang i rummet da hun var med på femte bemandede rumflyvning, Shenzhou 10. Undervejs på missionen vil Wang undervise skolebørn via et videolink.
Hun kommer fra Folkets Befrielseshærs luftvåben. Hun har været omtalt i kinesiske medier for sin karriere og bedrifter i luftvåbenet og har over 1.600 timers flyveerfaring.

Wang Yaping som er hankineser er gift og mor til et barn.

Eksterne henvisninger 
 Spacefacts biography of Wang Yaping 
 Wang Yaping Department of female astronauts first flying "80" - News

Kilder 

Taikonauter fra Kina
Wilhelm Flensburg

Wilhelm Flensburg (født 3. august 1819, død 31. oktober 1897) var en svensk teolog, politiker og kirkemand, far til professor Nils Flensburg.

Som professor ved Lunds Universitet i 1850'erne tilhørte han, sammen med E.G. Bring, H.M. Melin og A.N. Sundberg, "den store fakultet". I 1865 blev han efterfulger til J.H. Thomander på Lunds bispestol.

Biskopper over Lund Stift
Biskopper fra Sverige
Teologer fra Sverige
Ansatte ved Lunds Universitet
Svenskere i 1800-tallet
Personer fra Skåne
Anton Niklas Sundberg

Anton Niklas Sundberg (født 27. maj 1818 i Uddevalla, død 2. februar 1900 i Uppsala) var en svensk teolog, politiker og kirkemand.

Sundberg blev cand. theol. 1845 og virkede derefter en årrække som universitetslærer og præst i Lund. I 1864 blev han biskop i Karlstad og 1870 ærkebiskop og prokansler ved Uppsala Universitet. Både på kirkens, skolevæsenets, teologiens og politikkens område spillede Sundberg en stor rolle. Han værgede statskirken både over for de frikirkelige og over for de ikke-kirkelige.

1865-72 var han medlem af Rigsdagens Andet Kammer og i samme tidsrum formand for det, og efter 1876 var han medlem af Første Kammer. Et par gange opfordredes han til at overtage kirkeministerportefeuillen, og 1888 ønskede man ham endog til chef for et nyt ministerium, men disse anmodninger afslog han for bedre at kunne tjene kirken.

Blandt de talrige hædersbevisninger, som tildeltes ham, kan nævnes, at han 1879, ved Københavns Universitets jubelfest, blev æresdoktor i jurisprudens. Som efterfølger til Ludvig Manderström blev han 1874 medlem af det svenske Akademi. Af hans skrifter kan fremhæves Jakob Ulfsson (1877) og Om den kyrkliga bekännelsens vigt och betydelse (1880).

Kilder

Eksterne henvisninger 
 

Svenske ærkebiskopper
Biskopper fra Sverige
Medlemmer af andetkammeret i Sveriges Rigsdag
Medlemmer af førstekammeret i Sveriges Rigsdag
Ansatte ved Lunds Universitet
Æresdoktorer ved Københavns Universitet
Medlemmer af Svenska Akademien
Svenskere i 1800-tallet
Personer fra Uddevalla